### 30.    Beslutning - Trivselsmidler

**Åbent**

Sagsnr.: 326-2020-80608       J.nr.: 81.16.00           Dokumentnr.:
326-2020-363329

**Sagstype**

Beslutning.

**Resume og sagens baggrund**

2020 har på alle måder været en atypisk år. På mange områder
har det ikke været muligt at gennemføre planlagte aktiviteter på grund af de
restriktioner Covid-19 har medført. På den baggrund ønsker Kommunalbestyrelsen
at understøtte alle enheder med en mulighed for at skabe yderligere trivsel
blandt ansatte i Kommunen.

De seneste økonomital for Kalundborg Kommune viser, at der
er et mindre råderum tilbage i 2020. Bl.a. er der et mindre forbrug på
udgifterne til politikere (møder, rejser, konferencer) og andre centrale konti.

Budgetpartierne (B, C, O og V) har på den baggrund aftalt
ekstraordinært at udmønte følgende midler grundet COVID-19 situationen i 2020:

·
Trivselsmidler til de kommunale arbejdspladser

·
Ekstraordinært tilskud til forsamlingshusene

·
Ekstraordinært tilskud til foreningerne

På den baggrund foreslås det, at disse ekstraordinære bevillinger
godkendes i Økonomiudvalget og i Kommunalbestyrelsen.

**Indstillinger**

Borgmesteren indstiller at:

1.    Alle enheder
modtager 200 kr. pr. medarbejder til trivselsforanstaltninger i alt 900.000
kr.

2.    Den samlede
udgift på 900.000 kr. til trivselsforanstaltninger finansieres via en
tillægsbevilling fra kassen.

**Behandling**

Økonomiudvalget, Kommunalbestyrelsen.

**Sagsfremstilling**

Den 11. marts 2020 blev [adresse] og Kalundborg Kommune ramt
af restriktioner som følge af Covid-19. Restriktioner som har haft konsekvenser
for alle ansatte i Kalundborg Kommune. Alle har måtte omstille sig mere eller
mindre og alle har ydet en ekstra indsats under til tider vanskelige vilkår.
Mange aktiviteter såvel faglige som sociale har ikke kunne gennemføres på
baggrund af restriktionerne. Mange ting er udsat men der vil også være
aktiviteter som ikke kan gennemføres. Årets aktivitetsdag blev aflyst, det
samme er overgået årets julefrokost og det er nu også indskærpet at lokale
julehyggearrangementer og traditioner heller ikke kan gennemføres i år.

Kommunalbestyrelsen vil gerne anerkende den indsats alle
ansatte i Kalundborg Kommune har ydet i 2020 og på den baggrund understøtte
alle enheder med en ekstra bevilling på 200 kr. pr medarbejder til at
understøtte trivsel på de enkelte arbejdspladser. I overensstemmelse med Kommunens
decentrale ledelsesmodel forudsættes midlerne anvendt i de enkelte enheder
efter forudgående drøftelse i de lokale MED-udvalg.

**Økonomiske konsekvenser**

Der er aktuelt ca. 4.500 medarbejdere ansat i Kalundborg
Kommune. Ved en ekstrabevilling på 200 kr. pr. medarbejder giver det en samlet
udgift på 900.000 kr., der finansieres via træk på kassen.

**Økonomiudvalgets møde den 9.
december 2020:**

Jano Gregersen (Ø) stillede ændringsforslag om, at
tilskud til trivselsmidler udgør 400 kr. pr. medarbejder.

For ændringsforslaget stemte 1 (Ø), imod stemte 8 (A, O og
V), ingen undlod at stemme. Liste V stemte imod da der ikke er budgetmæssig
dækning for ændringsforslaget.

Ændringsforslaget bortfaldt.

Indstillingen anbefales.

**Administrativ bemærkning den
15.12.2020**

Administrationen oplyser, at
Hovedudvalget på sit møde 10. december 2020 tog evaluering af
sundhedsfremmeordning 2020 til efterretning med følgende tilføjelse:

Hovedudvalget anbefaler at de
uforbrugte midler indgår i trivselspuljen som Økonomiudvalget har bevilliget.
Der sendes information ud til de lokale MED-udvalg omkring proceduren for
brugen af midlerne.